**2017 M. LIETUVOS JAUNIMO, SUAUGUSIŲJŲ IR VETERANŲ
ORIENTAVIMOSI SPORTO  SLIDĖMIS ČEMPIONATO
SPRINTO, VIDUTINĖJE, ILGOJE TRASOSE IR ESTAFETĖSE
N U O S T A T A I**

**I. TIKSLAS IR UŽDAVINIAI**

 1. Čempionatų tikslas – skatinti visuomenę sistemingai sportuoti, ugdyti garbingos kovos ir kilnaus elgesio principus.

 2. Uždaviniai:

 2.1. populiarinti orientavimosi sportą slidėmis šalyje.

 2.2. geriau pasiruošti tarptautinėms varžyboms.

 2.3. išaiškinti stipriausias komandas ir stipriausius atskirų amžiaus grupių sportininkus.

**II. ORGANIZAVIMAS IR VADOVAVIMAS**

3. Varžybas organizuoja Lietuvos orientavimosi sporto federacija.

4. Varžybas vykdo orientavimosi sporto klubai pagal patvirtintą tvarkaraštį:

 4.1. čempionatas estafečių ir ilgoje trasoje 2017 01 21-22, Telšiai, OK „Telšiai.

4.2. čempionatas sprinto ir vidutinėje trasoje 2017 02 18-19, Zarasai, OK „Šiurpys“, IOSK „Būdakalnis“.

5. Visus finansinius atsiskaitymus vykdo čempionatą vykdantys klubai.

6. Varžybos vykdomos pagal Lietuvos orientavimosi sporto federacijos patvirtintas varžybų taisykles.

**III. DALYVIAI**

 7. Čempionato komandinėse varžybose (estafetėse) dalyvauja LOSF narių – OS klubų ir moksleivių sporto organizacijų komandos, sudarytos iš trijų sportininkų, kuriose gali būti ne daugiau kaip vienas ne Lietuvos pilietis, deklaravęs savo narystę OS klube ar moksleivių sporto organizacijoje, kurie yra LOSF nariai. Kitaip sudarytos komandos ir komandos, kuriose yra daugiau kaip vienas ne Lietuvos pilietis, dalyvauja be konkurencijos.

 8. Asmeninėse varžybose LOSF narių atstovai ir ne Lietuvos piliečiai, kurie yra deklaravę savo narystę OS klube ar moksleivių sporto organizacijoje, konkuruoja dėl čempionatų nugalėtojų vardų. Visi kiti sportininkai dalyvauja be konkurencijos.

 9. Estafečių varžybose jungtinės klubų (kolektyvų) komandos arba komandos, kuriose yra daugiau kaip vienas ne Lietuvos pilietis, startuoja be konkurencijos.

10. Estafetėje moterų M21 grupėje ir vyrų V21, V35, V45 grupėse komandą sudaro 3 sportininkai, o likusiose moterų grupėse bei vyrų V55, V65 grupėse komandą sudaro 2 sportininkai.

**IV. GRUPĖS, STARTO PROTOKOLŲ SUDARYMO TVARKA**

**11. Čempionatai vykdomi šiose amžiaus grupėse:**

11.1. Asmeninėse varžybose  V20, 21, 35, 45, 55, 65,  M20, 21, 35, 45, 55, 65.

11.2. Estafetėse  V21, 35, 45  M21, 35, 45, 55, 65.

12. Asmeninėse varžybose starto protokolai sudaromi burtų keliu (LOSF OS varžybų taisyklių 7 skyrius).

13. V20, 21 ir M20, 21  grupių sportininkai sprinto ir vidutinėje trasoje startuoja bendrame protokole ir įveikia tas pačias trasas. Pateikiamas bendras V20, 21, M20, 21 grupių rezultatų protokolas, bei atskirai V20, M20 grupių rezultatų protokolas.

14. Asmeninėse varžybose, OSS komiteto sprendimu, atsižvelgiant į 2016 m. reitingą, grupėse M21 ir V21 bus sudaromos dvi stipriausių sportininkų grupės: raudona ir oranžinė. Kiekvienoje šių grupių startuoja po 6 moteris ir 10 vyrų. Visose trasose raudonosios grupės sportininkai startuoja pabaigoje, o oranžinės grupės sportininkai - prieš raudonąją.

15. Ilgoje trasoje VM21 grupėms startas bendras.

16. Visose grupėse ir visose varžybose dalyvių skaičius neribojamas.

**V. REZULTATŲ NUSTATYMAS IR APDOVANOJIMAI**

17. Asmeninės dalyvių vietos nustatomos pagal trasos įveikimo laiką.

18. Komandinė vieta estafetėse atskirai kiekvienoje grupėje nustatoma pagal paskutiniame etape komandos dalyvio finišavimo laiką.

19. Visose grupėse atskirų rungčių čempionato asmeninių varžybų ir estafečių nugalėtojams suteikiami 2016 m. Lietuvos OSS čempionų vardai.

20. V21, M21 grupių prizininkai (1-3 vietos) apdovanojami medaliais ir diplomais, 4-6 vietų laimėtojai diplomais.

21. V20, 35-65 M20, 35-65 grupių 1-3 vietų laimėtojai apdovanojami medaliais ir diplomais.

22. Treneriai, paruošę Lietuvos čempionus V20, 21, M20, 21 grupėse, apdovanojami diplomais. Šių grupių čempionai turi prisistatyti į sekretoriatą ir pateikti organizatoriams savo trenerio vardą pavardę.

**VI. ATSIŽYMĖJIMO SISTEMA**

23. SportIdent.

23.1. Nuomojantis SI kortelę iš varžybų vykdytojų, nuomos mokestis 1 varžybų dienai – 1 €. 23.2. Galima startuoti su savo SI kortele, nemokant nuomos mokesčio.

**VII. DALYVIŲ PRIĖMIMO SĄLYGOS**

24. Dalinėms varžybų organizavimo išlaidoms padengti dalyviai moka po **10 € / 1 dienai dalyvio mokestį** + SI kortelės nuoma, **MV20, 65** po **6 € / 1 dienai dalyvio mokestį**.

25. Už registruotą, bet neatvykusį dalyvį siunčianti organizacija moka ½ numatyto mokesčio už 1 žm./1 d. baudos mokestį.

26. Pasibaigus registracijai ir esant galimybei dalyviai už startą moka **13 € Lt mokestį** + SI nuoma.

27. Estafetėse dalyvaujančios komandos moka **30 € komandos mokestį** + SI nuoma, moterų veteranių komandos – **20 €** Lt mokestį. Komandoms, pavėlavusioms užsiregistruoti starto mokestis **39 €**.

28. Sportininkų ir trenerių maitinimo, nakvynės ir kelionės išlaidas apmoka siunčianti organizacija arba patys sportininkai.

**VIII. PARAIŠKOS IR REGISTRACIJA**

29. Preliminarios vardinės paraiškos, nurodant dalyvio vardą, pavardę, gimimo metus, amžiaus grupę, pateikiamos vykdančiam klubui ne vėliau kaip paskutinį pirmadienį iki varžybų pradžios internete [*http://www.dbtopas.lt/takas/lt/varz*](http://www.dbtopas.lt/takas/lt/varz)*.*

30. Papildoma informacija:

Regimantas Kavaliauskas +37061262070, el.paštas: info@telsiuklubas.lt, [www.telsiuklubas.lt](file:///C%3A%5CUsers%5CGabriele%5CDownloads%5Cwww.telsiuklubas.lt)

Gabrielė Andrašiūnienė +37067387464, el.paštas: keinaite@gmail.com

**IX. VARŽYBŲ DATOS, VIETOS PASKELBIMAS**

31. Informaciją apie tikslią varžybų vietą, atvykimo schemas, nakvynę ir kt. vykdantis klubas pateikia ne vėliau kaip prieš 2 savaites iki varžybų pradžios.

32. Esant nepalankioms oro sąlygoms vykdyti varžybas, čempionato datos, vieta ar programa gali būti pakeista arba gali būti paskelbta, kad čempionatai neįvyks.

33. Apie čempionatų datų pakeitimą bus informuota ne vėliau kaip paskutinio trečiadienio prieš varžybas 12.00 val. internetiniuose puslapiuose: [*www.losf.lt*](http://www.losf.lt) *,* [*www.osport.lt*](file:///C%3A%5CUsers%5CGabriele%5CDownloads%5Cwww.osport.lt)